Source: http://theworldathome.info/ccr-decis-ca-inca-o-prevedere-din-codul-muncii-este-neconstitutionala/
Timestamp: 2019-03-22 01:46:10+00:00

Document:
CCR a decis că încă o prevedere din Codul muncii este neconstituțională- theworldathome.info
Acasa ⁄ Specialişti ⁄ HR & Muncă ⁄ CCR a decis că încă o prevedere din Codul muncii este neconstituțională
Noi 29, 2017 Postat de Mădălina Moceanu in HR & Muncă	Etichete codul muncii, munca, neconstitutionale, pensie, pensie de invaliditate	Comentarii 1
Potrivit unui comunicat de presă postat pe site-ul oficial al CCR, în data de 23.11.2017, Curtea Constituţională…cu majoritate de voturi, a admis excepţia de neconstituţionalitate a dispozițiilor art. 56 alin. (1) lit. c) teza a doua, prima ipoteză din Legea nr. 53/2003 – și a constatat că aceste dispoziții sunt neconstituționale, contravenind prevederilor art. 41 din , referitoare la dreptul la muncă, întrucât nu lasă la aprecierea părților raportului de muncă continuarea acestuia, ci instituie o cauză de încetare de drept a contractului individual de muncă, independent de voința părților.
Decizia este definitivă și general obligatorie și se comunică celor două Camere ale Parlamentului, Guvernului şi instanțelor de judecată care au sesizat CCR, respectiv Curții de Apel București – Secția a VII-a pentru cauze privind conflicte de muncă și asigurări sociale și Curții de Apel Iași – Secția litigii de muncă și asigurări sociale.
Mai menționăm și faptul că argumentele reţinute în motivarea soluţiei pronunţate de Plenul CCR în data de 23.11.2017, vor fi prezentate în cuprinsul deciziei, care se va publica în Monitorul Oficial al României, Partea I.
Art. 56 alin. (1) lit. c) teza a doua, prima ipoteză din Legea nr. 53/2003 – Codul muncii:
„ (1) Contractul individual de muncă existent încetează de drept:
c) […] la data comunicării deciziei de pensie în cazul pensiei de invaliditate de gradul III […]” .
Ce efecte produce Decizia CCR din data de 23.11.2017 mai sus amintită?
În condiţiile declarării ca neconstituţionale a prevederilor art. 56 alin. (1) lit. c) teza a doua, prima ipoteză din Codul muncii se impune şi constatarea efectelor deciziei Curţii Constituţionale în urma admiterii respectivei excepţii de neconstituţionalitate.
În intervalul de la data pronunţării deciziei CCR (23.11.2017) până la data publicării deciziei respective în Monitorul Oficial al României trebuie respectate încă prevederile art. 56 alin. (1) lit. c) teza a doua, prima ipoteză din Legea nr. 53/2003 – Codul muncii.
Un interval de 45 de zile de la data publicării respectivei decizii a CCR în Monitorul Oficial al României dispoziţiile constatate ca fiind neconstituţionale, în speţă art. 56 alin. (1) lit. c) teza a doua, prima ipoteză din Legea nr. 53/2003 – Codul muncii, sunt suspendate de drept, ceea ce înseamnă practic că ele nu mai sunt aplicabile. Tot în acest interval, Parlamentul sau Guvernul, după caz, pot pune de acord prevederile neconstituţionale - în speţă art. 56 alin. (1) lit. c) teza a doua, prima ipoteză din Legea nr. 53/2003 – Codul muncii cu dispoziţiile Constituţiei.
După intervalul de 45 de zile de la data publicării respectivei decizii a CCR în Monitorul Oficial al României dispoziţiile constatate ca fiind neconstituţionale, în speţă art. 56 alin. (1) lit. c) teza a doua, prima ipoteză din Legea nr. 53/2003 – Codul muncii, îşi încetează efectele juridice dacă, în acest interval, Parlamentul sau Guvernul, după caz, nu au pus de acord prevederile neconstituţionale cu dispoziţiile Constituţiei.
Ai nevoie de Codul muncii? Poţi cumpăra actul la zi, în format PDF sau MOBI, de !
Precedentul Valorile tichetelor de masă şi a celor de creşă rămân neschimbate
Urmatorul Cum se soluţionează contestaţiile legate de antrepozitul vamal?
Nu am interpretat continutul,doresc detalii referitor:
Sunt pensionar gr.3,de la 01.01.2019,pot sa închei un contract de 8 ore,daca inainte de Decizia CCR,nu aveam voie decat la 4ore?

References: CCR 
 CCR 
 CCR 
 CCR 
 CCR 
 CCR